Իշխանասար

Անվան այլ կիրառումների համար տե՛ս՝ Իշխանասար (այլ կիրառումներ) Իշխանասար, գյուղ Հայաստանի Սյունիքի մարզի Սիսիան համայնքում։ Անուն Բնակավայրի հայկական անունը Իշխանասար է։ Հայտնի է եղել նաև թուրքական Ղզլջուղ անունով։ Աշխարհագրություն Գյուղը գտնվում է ծովի մակարդակից մոտ 1820-1880 մ բարձրության վրա, Երևան-Գորիս ավտոմայրուղու ձախ կողմում։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 98 կմ, իսկ Սիսիան քաղաքից հեռու է մոտ 5 կմ դեպի հյուսիս։ Գյուղի շրջակայքում գտնվող միջնադարյան գերեզմանոցը, ինչպես նաև «Սյունի բերդ», «Ղարայի ժայռ» և «Քյալափա-Քյարավեկ» ամրոցների ավերակները վկայում են, որ տարածքը բնակեցված է եղել դեռևս հին ժամանակներում։ Բնակչություն Համաձայն 2011 թվականին Հայաստանում անցկացված մարդահամարի արդյունքների՝ Իշխանասարի մշտական բնակչությունը կազմել է 294, առկա բնակչությունը՝ 198 մարդ։ Ռուսական կայսրության և Խորհրդային Միության ժամանակաշրջաններում՝ մինչև Արցախյան շարժումն ու ազգամիջյան բախումները, գյուղը բնակեցված է եղել ադրբեջանցիներով, որոնց հեռացույմից հետո այստեղ են հաստատվել Խորհրդային Ադրբեջանից բռնագաղթած հայերը։ Ստորև ներկայացված է Իշխանասար գյուղի բնակչության թվային փոփոխությունն ըստ տարիների. Տես նաև Իշխանասարի պատմության և մշակույթի անշարժ հուշարձանների ցանկ (Սյունիքի մարզ) Ծանոթագրություններ Արտաքին հղումներ Էջը Սյունիքի մարզպետարանի կայքում Արխիվացված 2012-04-05 Wayback Machine